  Майя Бывальцева «Пельняньлэн дунневыл нуналэз» фестиваль улсын тулыспалэ Удмуртиын пӧртэм ёросъёсын улӥсь калыкъёсын но соослэн йылолъёсынызы тодматонъёс радъяськозы. Со сярысь фестивальлэн пресс-службаез ивортэ. Этнографи экскурсиосы пыриськисьёс уйпал но лымшор удмуртъёслэн, бесерманъёслэн но чупчипал бигеръёслэн, ӟучьёслэн но поръёслэн ваньбурлыко но лулпушлыко лулчеберетэнызы тодматскозы, пӧртэм пельняньёсты веръялозы «Пельняньлэн дунневыл нуналэз» фестивальлэн пресс-службаезУжрад 1-тӥ тулыспалысен 1-тӥ южтолэзёзь кыстӥськоз. Ӵектэм маршрутъёс пӧлысь котькудзэ бырйыны луоз: 1-тӥ тулыспалэ: - Лудорвае перепеч пӧранъя мастер-классэн этнотур. 2-тӥ тулыспалэ: - Удмуртилэн тужгес пор ёросаз – Каракулино ёросэ – этнопутешествие. 8-тӥ тулыспалэ: - Брангурт песянайёс доры экскурсия; - Ижкаретӥ пельнянь кутонъя мастер-классъёсын экскурсия. 9-тӥ тулыспалэ: - Кияса ёросысь Уддяди (Карамас-Пельга) гуртын лымшор удмуртъёслэн йылолъёссы сярысь вералозы. 15-тӥ тулыспалэ: - Эграе пельнянь путешествие. 16-тӥ тулыспалэ: - Балезино ёросысь Юнда но Кестым гуртъёсын, Балезиноын куноослы вералозы, маин висъясько Волга но Чупчи котырын улӥсь бигеръёс, мар герӟа Александр Македонскиез но бесерманъёсты, озьы ик удмурт но бигер сиён-юонъёсты веръяны быгатозы; - Глазкаре йӧскалык лулчеберетъя экскурсия, озьы ик «Парафраз» театрын «Сейчас не до любви» спектакль учкыны ӵектозы. 22-тӥ тулыспалэ: - Кам шурлэн кутсконаз экскурсия. Кулигаын староверъёслэн лулчеберетсы сярысь вералозы. 23-тӥ тулыспалэ: - «ДондыДор» паркетӥ, Глазкаретӥ экскурсия, «Парафраз» театрын «Байки с Бейкер Стрит» возьматозы. 29-тӥ тулыспалэ: - Сарапуллэн но солэн котыреныз тодматскон, йӧскалык сиён-юонъёсты веръян но ӟуч Масленчаез пусъён; - Якшур-Бӧдьяын Вӧйдырез пусъён. 1-тӥ южтолэзе: - Сибыр сюрес кузя йӧскалык лулчеберетъя путешествие. Озьы ик пельнянь арня улсын Ижкарын пыдын экскурсиос ортчозы. Котькуд нуналлэн программаеныз рос-прос тодматскыны но экскурсие гожтӥськыны радъясьлэн «ВКонтакте» мерлыко вотэсысь  но фестивальлэн  луоз. Тодэ вайытом, 2020-тӥ арын Удмуртиын «Пельняньлэн дунневыл нуналэз» фестиваль «Ческыт выжыкыл» ним улсын 1-8 тулыспалэ ортчоз.  Тегъёс: Лулчеберет Туризм Ижкар Удмуртия удмуртъёс пельнянь ӟучьёс бигеръёс поръёс йӧслыкъёс Удмуртиысьтуризм Пельняньлэндунневылнуналэз 100ар  